Tehti loendus. Järele oli jäänud 125 meest ja 1 naine. Rebane analüüsis olukorda ja edasist tegutsemist. Ütles lühidalt, et on täitnud oma lubadused mehed Elbe äärde tuua. Tänas sõdureid nende sõdurikohustuste täitmise eest ja avaldas lootust kunagi jälle vaba Eesti eest võidelda. Ütles, et teadaolevail andmeil on Elbe taga ameeriklased, aga kui nendeni jõuate, kontrollige, sest paljud andmed on valeks osutunud. Õnn teiega!